Procurorii din București au deschis o anchetă după ce un copil a murit la Spitalul de Boli Infecțioase Matei Balș. Era internat acolo împreună cu părinții, care au declarat că au început să se simtă rău după ce au mâncat, toți trei, shaorma cumpărată de la un fast food din București.

Procurorii de la Parchetul de pe lângă Tribunalul București au deschis un dosar penal în care se fac cercetări pentru moarte suspectă.

Părinții și copilul au ajuns săptămâna trecută la Spitalul de Boli Infecțioase Matei Balș pentru că acuzau stări de rău după ce au consumat shaorma la un fast food din București.

Citiți și:

Răsturnare de situație în cazul copilului care a murit după ce ar fi mâncat shaorma. Ce spun primele analize

Copilul a decedat în spital, iar analiza preliminară făcută de a indicat drept cauză a morții intoxicarea cu o substanță necunoscută.

Procurorii au cerut o expertiză de specialitate din partea medicilor legiști București și așteaptă rezultatul pentru a stabili care este următorul pas în anchetă.